王一言 (嘉靖進士)

王一言（），字行恕，號约斋，晚年自号空斋老人。福建福州府福清縣人，民籍，明朝政治人物。

 生平 
嘉靖十三年（1534年）甲午科福建鄉試第四名舉人。嘉靖十四年（1535年）中式乙未科會試第一百九十一名，登第三甲第二百一十二名進士。十六年授行人司行人，奉使江藩，十九年升户部员外郎，榷税江南，二十二年以元旦失朝，左迁浙江布政司照磨，同考浙江鄉試。吏部文選郎鄭曉要將他量移至南京，柄國者怀疑两人有私，鄭曉被調官，王一言罢官歸里。《福建通志》：王一言字行恕，福清人。嘉靖乙未進士，授行人，進戶部員外。榷稅江南，憫民間白糧加征之苦，疏言：江南民力耗竭，輸白糧且不堪命，矧額外征取乎?」有詔蠲之，江南人至今食其德。嗣坐元且失朝，左遷歸里，閉門著書，自號空齋老人。萬曆五年卒，享年七十五。著有《抱德堂集》。

 家族 
曾祖王佐，曾任同知；祖父王世雍；父王諭，號怡庵；母石氏。慈侍下。

参考文献
王叔杲《明奉直大夫户部员外郎约斋王公墓志铭》

Category:王姓
Category:福清人
Category:嘉靖十三年甲午科福建鄉試舉人
Category:明朝戶部員外郎
Category:明朝行人司行人